1. **Spiritismo i morto::**
	* **Un alma inmortal.**
		+ Pero e Beibel ta siña nos ku nos ta komponé di tres “ parti ”: “spiritu, alma, i kurpa ” (1Tes. 5:23). Tambe e ta siña ku e partinan aki ta interdependiente. Genesis 2:7 ta siña nos ku Dios ta krea un kurpa, ta inyekt’é ku bida (spiritu), i e ta bira un ser bibu (“ ser,” na Hebreo, ta nefesh = “ alma”).”).
		+ Ora ku e rosea di bida laga nos, nos ta stòp di eksistí. Ningun parti di nos ser tin eksistensia konsiente despues di morto. E kurpa ta muri, e spiritu ( e forsa di bida ) ta regresá na su Dunadó, i e alma, e produkto di e union di kurpa i spiritu, ta stòp di eksistí ( Ekle. 12:1-7; Ezek. 18:20; Job 7 :7-9).
		+ Desde ku piká a drenta nos mundu, Satanás a huza hende kende a buska pa komuniká ku e mortonan i gana for di nan konosementu speshal di e presente òf e futuro..
		+ E Beibel ta siña ku “ ken ku ta praktiká e kustumbernan aki lo bira abominabel na SEÑOR ” ( Deut. 18:10-12 NIV). E kastigu pa e krimen aki tabata morto (Lev. 20:27).
	* **Morto den Tèstament Bieu.**
		+ Ounke ningun hende ta bisa na un entiero “ nos famia ta biahando direktamente na fiernu ,” hopi konfeshonnan ta siña ku, na morto, e “ bonnan ” ta subi direktamente na Shelu pa ta ku Hesus, i e “malunan ” ta wòrdu kastigá òf simplemente ta dual. Pero kiko e Beibel ta siña tokante esaki?
			1. Nos por alabá Dios despues di a muri? Salmo 115:17
			2. Esnan kende ta muri sa loke ta sosodé ku nan famia òf amigunan? Job 14:21
			3. E morto por interaktua ku e bibunan? Eklesiastes 9:6
			4. Nos por sigui pensa despues di a muri? Eklesiastes 9:5
			5. Nos lo ta kapas pa kumpli ku kualke tipo di aktividat despues di morto? Eklesiastes 9:10
		+ E Tèstament Bieu ta siña ku morto ta un soño. Soño pa lanta solamente ora ku Dios ta yama nos bèk na bida (1 Reinan 2:10; 14:20; Dan. 12:13).
	* **Morto den e Tèstament Nobo.**
		+ E Tèstamènt Nobo ta siña, manera esun Bieu, ku morto ta un soño for di kaul solamente Hesus por lanta nos (Juan 11:11-14; Juan 5:28-29).
		+ Ora é tabata skirbi na e Tesalonisensenan, Pablo a papia ku nan tokante di “ esnan kende ta na soño, “ esei ta, esnan kende ya kaba a muri, I a bisa nan ku nan lo wòrdu resusitá pa bai ku Hesus na Su Segunda Binida (1Tes. 4:13-18). Si Pablo a kere ku kreyentenan ta bai direktamente serka Hesus ora ku nan muri, é lo a bisa nan esei enbes di e loke el a bisa nan.
		+ Ora é tabata papia di e mortonan, Pablo ta bisa ku nan lo wòrdu hasí bibu “ na Su binida,” i no promé (1Kor. 15:22-24). Tambe é ta bisa nos ku “nos tur lo no muri.” E bibunan lo wòrdu transformá den un momentu, pero e mortonan lo lanta transformá kaba (1Kor. 15:51-52).
		+ E resurekshon ta e yabi pa ta ku Hesus. Sin resurekshon, no tin ningun salbashon (1Kor. 15:13-18). E lo ta den e resurekshon ora ku nos lo risibí nos erensia, i pesei nos mester spera pa e momentu ei (1Pedro. 1:3-5).
2. **Spiritismo den e último dianan:**
	* **Señalnan i maravianan.**
		+ Spiritualismo ta e movemientu guiá direktamente dor di Satanás, i su fundeshi ta e inmortalidat di e alma. Su siguidónan ta kere ku nan lo por komuniká ku e mortonan, i ta reklamá pa risibí podernan sobrenatural for di nan.
		+ Ounke nan ta wòrdu limitá dor di Dios awor, e tempu lo yega ora ku E lo permití nan pa ehekutá milagernan irefutabel ku lo asombrá esnan kende ta mira nan (Marko 13:22; 2Tes. 2:9; Rev. 7:1; 13:13-14).
		+ Solamente siguridat den loke ku nos sa di Dios Su Palabra, i konfiansa kompleto den Hesus, lo permití nos pa resistí e último tentashonnan di e enemigu (Is. 8:20; Efe. 6:13).
	* **E ophetivo di spiritismo.**
		+ Satanás su intenshon ta pa gana e guera kontra di Dios, tumba Su obiernu, i okupá Su trono (Isa. 14:13-14). Pa hasi esaki, é lo huza kualkier strategia pa konkistá kada un(tur hende), kuminsando ku e podernan politico ku ta goberna nos (Rev. 16:12-14).
		+ “Komo e akshon supremo den e gran drama di desepshon(engaño), Satanás mes lo personifiká Kristu” (EGW “The Great Controversy”, p. 681).
		+ Pero lo ta na e momentu ei ora ku Hesus lo pone un fin na e historia (Rev. 16:15). Satanás ta un enemigu derotá. Derotá pa medio di Kristu, i derotá pa medio di esnan kende ta pega(kologá) na Su sanger (1Juan. 2:14; 4:3-4; Rev. 3:21; 5:5; 12:11).